**ΑΝΑΚΟΙΝΩΣΗ**

**ΓΙΑ ΟΛΟΚΛΗΡΩΣΗ ΕΓΓΡΑΦΗΣ ΝΕΟΕΙΣΑΧΘΕΝΤΩΝ ΦΟΙΤΗΤΩΝ ΑΚΑΔΗΜΑΪΚΟΥ ΕΤΟΥΣ 2020-2021**

Ανακοινώνονται στους νεοεισαχθέντες φοιτητές του ακαδημαϊκού έτους 2020-2021 (επιτυχόντες με τις Πανελλαδικές Εξετάσεις 2020) τα παρακάτω:

* **Οι εγγραφές των επιτυχόντων των Πανελλαδικών εξετάσεων έτους 2020 στις Σχολές και τα Τμήματα της Τριτοβάθμιας Εκπαίδευσης θα πραγματοποιηθούν ηλεκτρονικά μέσω του συστήματος της υποχρεωτικής ηλεκτρονικής εγγραφής του Υπουργείου Παιδείας & Θρησκευμάτων στο σύνδεσμο**:   <https://eregister.it.minedu.gov.gr> **κατά το διάστημα από 22-9-2020 έως 29-9-2020, χωρίς να απαιτείται η μετάβαση των επιτυχόντων στις Γραμματείες των Σχολών και των Τμημάτων επιτυχίας τους.**
* **Μέσα από την ηλεκτρονική εφαρμογή οι επιτυχόντες στην περίπτωση που έχουν εγγραφεί από προηγούμενο έτος σε Σχολή ή Τμήμα της Τριτοβάθμιας Εκπαίδευσης, θα δηλώνουν τη Σχολή ή το Τμήμα στο οποίο είναι ήδη εγγεγραμμένοι και θα αιτούνται ταυτόχρονα τη διαγραφή τους, προκειμένου να ολοκληρωθεί η εγγραφή στη νέα Σχολή ή στο νέο Τμήμα .**
* **Μετά την ηλεκτρονική εγγραφή** σας μέσω της παραπάνω πλατφόρμας θα πρέπει να προσκομίσετε τα παρακάτω δικαιολογητικά που αφορούν το Τμήμα: **ΓΕΩΠΟΝΙΑΣ**  προκειμένου να **ολοκληρωθεί** η εγγραφή σας:
1. Εκτυπωμένη την Ηλεκτρονική Αίτηση Εγγραφής που υποβλήθηκε στο Υπουργείο Παιδείας, Έρευνας και Θρησκευμάτων
2. Ευκρινές φωτοαντίγραφο αστυνομικής ταυτότητας ή όπου δεν υπάρχει διαβατήριο
3. Μια φωτογραφία τύπου ταυτότητας

Τα δικαιολογητικά θα αποστέλλονται **ταχυδρομικά ή με εταιρεία ταχυμεταφοράς** (courier) **από Πέμπτη 01-10-2020** έως και την **Παρασκευή 09/10/2020** στην παρακάτω διεύθυνση:

**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**( ΤΜΗΜΑ ΓΕΩΠΟΝΙΑΣ /ΕΓΓΡΑΦΗ ΝΕΟΥ ΦΟΙΤΗΤΗ)**

**ΑΝΤΙΚΑΛΑΜΟΣ ΜΕΣΣΗΝΙΑΣ**

**ΚΑΛΑΜΑΤΑ 24100**

• Οι φοιτητές που ολοκληρώνουν τις παραπάνω απαραίτητες ενέργειες και εγγράφονται στο Πανεπιστήμιο Πελοποννήσου (Τμήμα Γεωπονίας) **ενεργοποιούν τον ιδρυματικό λογαριασμό οι ίδιοι,** μετά την ταυτοποίηση των προσωπικών στοιχείων τους από την Γραμματεία.

• Οι φοιτητές μεταβαίνουν στη διεύθυνση <https://studentaccount.uop.gr>, στην ανωτέρω σελίδα όπου παρέχονται αναλυτικές οδηγίες για την ενεργοποίηση του ιδρυματικού λογαριασμού στο Πανεπιστήμιο Πελοποννήσου και αναλυτικές οδηγίες για να μπορούν οι ίδιοι οι φοιτητές να διαχειρίζονται το κωδικό του ιδρυματικού λογαριασμού που διαθέτουν , είτε να τον αλλάξουν είτε να ορίσουν νέο σε περίπτωση απώλειας

• Με τον ιδρυματικό λογαριασμό (κωδικό), οι φοιτητές μπορούν να έχουν πρόσβαση στις ηλεκτρονικές υπηρεσίες του Υπουργείου Παιδείας, (αιτήσεις μετεγγραφών, έκδοση ακαδημαϊκής ταυτότητας(πάσο) μέσω της διαδικτυακής εφαρμογής ‘’minedu’’, δήλωση και παραλαβή συγγραμμάτων μέσω της διαδικτυακής εφαρμογής ‘’eudoxus’’) στην ηλεκτρονική γραμματεία του Τμήματος (δήλωση μαθημάτων, βεβαιώσεις, βαθμολογίες). Η ενεργοποίηση του Ιδρυματικού λογαριασμού πραγματοποιείται στη διεύθυνση <https://uregister.uop.gr> **από τον ίδιο τον φοιτητή.**

**•** Η διαχείριση κωδικού του Ιδρυματικού λογαριασμού, πραγματοποιείται στη διεύθυνση <https://mypassword.uop.gr> **από τον ίδιο τον φοιτητή**.

Φοιτητές οι οποίοι αντιμετωπίζουν οποιοδήποτε πρόβλημα στη λειτουργία του ιδρυματικού λογαριασμού τους, καλούνται να μεταβούν στη διεύθυνση<https://studentaccount.uop.gr> να συμπληρώσουν και να υποβάλλουν αίτημα στην τεχνική υποστήριξη ιδρυματικού λογαριασμού φοιτητών και θα παρασχεθούν οδηγίες για την επίλυσή του, στο email που θα συμπληρώνουν στη φόρμα του αιτήματος.

• Οι φοιτητές θα πρέπει να παρακολουθούν την ιστοσελίδα <https://www.uop.gr/ekpaideusi/sxoles-tmimata/item/18-tmima-geoponias> του Τμήματος μας από την οποία θα ενημερώνονται σε τακτική βάση και για άλλα θέματα που αφορούν τις σπουδές τους.

• Η Δήλωση μαθημάτων για τους νεοεισαχθέντες φοιτητές **και μόνο** για το Χειμερινό εξάμηνο 2020-2021 θα πραγματοποιηθεί από την Γραμματεία του Τμήματος. Οι νεοεισαχθέντες φοιτητές θα παρακολουθήσουν τα μαθήματα του 1ου εξαμήνου.

• Θα ακολουθήσει νέα ανακοίνωση για τον τρόπο διδασκαλίας των μαθημάτων

**ΗΜΕΡΟΜΗΝΙΑ ΕΝΑΡΞΗΣ ΜΑΘΗΜΑΤΩΝ ΓΙΑ ΤΟ ΧΕΙΜΕΡΙΝΟ ΕΞΑΜΗΝΟ ΤΟΥ ΑΚΑΔΗΜΑΙΚΟΥ ΕΤΟΥΣ 2020-2021 ΟΡΊΖΕΤΑΙ Η 12η ΟΚΤΩΒΡΙΟΥ 2020**.

Εκ της Γραμματείας του Τμήματος Γεωπονίας

***ΣΤΟΙΧΕΙΑ ΕΠΙΚΟΙΝΩΝΙΑΣ ΜΕ ΤΗΝ ΓΡΑΜΜΑΤΕΙΑ ΤΟΥ ΤΜΗΜΑΤΟΣ***

Φοιτητικά θέματα

Τσίτουρας Δημήτριος

Τηλ.: 2721045234

E-mail: steg@uop.gr

Διοικητικά θέματα

Μπούνα Νίκη

Τηλ.: 2721045135

E-mail: tg@uop.gr